Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: a tartós földhasználatban lévõ ingatlanok helyzetét is. A 27/1987. (VII. 30.) MT rendelet alapján tartós földhasználatba
Paragraph Index: 22

2005. év folyamán 28 panasz érkezett a kamarai tevékenységekkel összefüggésben. Ezek mintegy felében – a korábbi évekhez hasonlóan – az ügyvédi kamarai tevékenységhez kapcsolódó sérelmek szerepelnek. De érkeztek panaszok a kereskedelmi és iparkamara, az orvosi kamara, az állatorvosi kamara, a személy-vagyonvédelmi és magánnyomozói kamara tevékenységével, az egyes szakmai kamarákra vonatkozó jogi szabályozással összefüggésben is. Körükben tipikusnak mondhatóak a kamarák, illetve ezek etikai bizottságai döntéseit sérelmezõ beadványok. Növekvõ számot mutatnak azonban a kamarai tagdíjfizetéssel, illetve a kötelezõ kamarai tagsággal kapcsolatos kifogások is. Több panasz érkezett a beszámolási idõszakban az Orvosi Kamara etikai kódexével összefüggésben is, amelyet a Gazdasági Versenyhivatal versenyjogi szempontból, az Egészségügyi Minisztérium pedig szakmai szempontból kifogásolt. Az országgyûlési biztos a minisztérium kifogása kapcsán a szabályzatot alkotmányossági szempontból – a Beszámoló lezárásának idõpontjában is – vizsgálja. A beadványok alapján – hatásköri korlátaink okán – a panaszosok általában részletes tájékoztatást kaptak a kamarák döntési jogosultságairól, illetõleg arról, hogy az országgyûlési biztos eljárása kizárólag a kamarai eljárás szabályszerûségét vizsgálhatja. Erre azonban minden olyan esetben sor került, amikor a panasz határidõ elmulasztásáról, határozat, indokolás, értesítés elmaradásáról elõzetes eljárás határozat nélküli megtagadásáról számolt be, illetõleg a beadványból a tisztességes eljáráshoz való alkotmányos jog sérelmének gyanúja merült fel. A feltárt visszásságokat pedig a határozat (indokolás) pótlására, a határidõ újbóli megnyitására vonatkozó kezdeményezéssel orvosolta a biztos. Figyelemre méltó, hogy míg 2003-ban számottevõ volt az eljárási mulasztásokból, hibákból eredõ panaszok száma, és szinte valamennyi területi és az országos kamara tekintetében is élt a biztos ennek kiküszöbölése érdekében kezdeményezéssel-ajánlással, a 2004-es beszámolási idõszakban már jelentõs csökkenés volt tapasztalható e téren, 2005-ben pedig e panaszkör kimerülésérõl adhatunk számot. A korábbi évekrõl készített Beszámolókban már szerepeltettük a büntetõjogi felelõsség esetén az ügyvédi mögöttes (polgári jogi) felelõsségével kapcsolatos vizsgálatunk fõbb megállapításait. A jelentésben rögzített – és azóta is fenntartott – javaslataink azonban mind a mai napig nem teljesültek. A bûncselekmények áldozatainak segítésérõl és az állami

Source: https://magyarkozlony.hu/hivatalos-lapok/ec916f1212be47f986b8ff66321f612f3f84249c/dokumentumok/354736539135994c9a11e9446269ab21e90b54b0/letoltes